Referat+for+afdelingsmøde+i+KBHFF+Vesterbro+d.9.3+kl.19.30-21.30

** Hvornår: onsdag d.9 marts kl.19.30-21.30  ** ** Ordstyrer: ** Sofie Steenberger ** Referent: ** Rikke Laursen  ** Referat for afdelingsmøde i KBHFF Vesterbro onsdag d.9 marts 2011  ** ** 1. Velkommen til KBHFF Vesterbro  ** Vi starter med en lille navnerunde, hvor alle fortæller hvor længe de har været medlem af Københavns fødevarefællesskab. Bas fortæller om afdelingens lokaler på Oehlenschlægergade skole. ** 2. Vedtagelse af vedtægter  ** Sofie præsenterer vores vedtægter. Vi er en del af Københavns Fødevarefællesskab, og vedtægterne lægger derfor i forlængelse af hele foreningens vedtægter. __ Kommentarer til vedtægter:  __ **§ 4. Afdelingsmøderne ** //  Stk. 1. Afdelingsmøderne er afdelingens højeste myndighed. //  //  Stk. 5. I forbindelse med forslag til afdelingssmøderne tilstræbes konsensus // Det diskuteres hvorvidt der kan tages beslutninger for afdelingen, når der kun er under 1/3 af afdelingens medlemmer til stede: De der møder op på medlemsmøderne, er dem der vedtager beslutningerne. Alle har mulighed for at komme til møderne, og dermed også mulighed for at afgive sin stemme. Maiken, som sidder i Kollektivgruppen fortæller, at det foregår på samme måde til medlemsmøderne for hele foreningen. **§ 6. Økonomi, regnskab og revision ** //  Stk. 5. Butiksgruppen kan i ingen tilfælde hæfte for afdelingens eventuelle underskud eller gæld. //   Det diskuteres hvordan foreningen kan hæfte for en eventuel gæld: Det vil altid være den der står på et gældsbevis, der hæfter for en evt. gæld, og ikke foreningen som helhed. De store investeringer som foretages i foreningen vedtages på medlemsmøder. Alle er derfor med til at vedtage hvad der investeres i.      Det er et punkt, som medlemmer af afdelingen finder vigtigt at arbejde videre med. Afstemning: Vedtægterne vedtages ved konsensus. ** 3. Valg af Vesterbro-repræsentanter   ** ** a. Butiksrepræsentant  ** Butiksrepræsentanten er afdelingens repræsentant i kollektivgruppen: Tore Banke er syg, men har over telefon meddelt at han stiller op. Afstemning: Han er valgt Margrethe Stenby melder sig som suppleant. ** b. Økonomiansvarlige  ** Den økonomiansvarlige fungerer som kasserer. Økonomiske beslutninger vedtages kollektivt. Margrethe Stenby og Lasse Christensen melder sig som økonomiansvarlige. Afstemning: De er valgt. ** c. Indkøbsansvarlig  ** Den indkøbsansvarlige sidder i indkøbsgruppen, som sørger for indkøb til hele foreningen. Mikkel Sander stiller op som repræsentant for Vesterbro. Afstemning: Han er valgt ** 4. Arbejdsgrupper i Københavns Fødevarefællesskab  ** Sofie fortæller om butiksgruppen og opfordrer alle til at melde sig, da der altid er brug for flere. Butiksgruppen sørger for den daglige drift af KBHFF Vesterbro. Der opfordres til, at hvis man har lyst til at starte en gruppe op eller deltage i en allerede eksisterende gruppe, kan man skrive en mail til den pågældende gruppe eller til butiksgruppen. Det foreslås bl.a. at der dannes en arrangementsgruppe der kan lave arrangementer med skolen, fællesspisninger osv. **5. Oplæg til diskussion: Hvordan synes vi det går i KBHFF Vesterbro?** ** Genbrugsposer: ** Sascha: Papirsposer koster 3 kr. stykket, så vi opfordrer alle til at tage genbrugsposer, net osv. med. Det foreslås at vi laver vagter der syr poser. Margrethe fortæller, at der er et initiativ i kollektivgruppen til at få sponsoreret poser. Maiken fortæller dog, at det nok har lidt lange udsigter. Vi beslutter derfor at sætte et sy-projekt i gang. Nanna vil gerne være tovholder på projektet. Det meldes ud i næste nyhedsbrev, så flere kan melde sig på. ** Åbningstider: ** Der har været forespørgsel om længere åbningstider. Vi skal se på hvornår vi kan lægge arbejdstimerne, og det må være det der afgør hvornår vi har åbent i butikken. Der er generel tilfredshed omkring de nuværende åbningstider blandt medlemmerne til stede. Vi beslutter, at det er noget vi kan arbejde hen imod, at når vi bliver flere medlemmer, så kan vi udvide åbningstiderne. Som det ser ud lige nu, er det svært at få vagtplanen fyldt ud. Længere åbningstider vil kræve flere arbejdstimer. ** Vagter:  ** Hvordan sørger vi for, at folk tager vagter? Lige nu har vi problemer med at få vagtplanen fyldt ud. Det foreslås at vi sender flere mails, og at der jævnligt tages fat i folk for at sikre, at folk skriver sig på. Det er en forudsætning for afdelingens overlevelse, at alle tager vagter – og det er ok at minde medlemmer om det. Sørg for at holde en god tone J      **  6. Evt. **
 * Hvor: Oehlenschlægergade skole **